Paraguyansk presidentkandidat død i helikopterstyrt
Sammen med sin livvakt og flygeren døde Oviedo mens han lørdag kveld var på vei tilbake til hovedstaden Asunción etter et valgmøte i den nordlige delen av Paraguay. Årsaken til styrten er uklar, men sabotasje blir ikke utelukket. Oviedo var kandidat for det konservative partiet foran valget i april, men med en oppslutning på bare åtte prosent lå han bak tre eller fire andre kandidater. Som general var Oviedo sjef for Paraguays væpnede styrker, og det var ham Stroessner overga seg til da han ble styrtet etter et 35 år langt diktatur. Senere ble han dømt til ti års fengsel for flere angivelige kuppforsøk på 90-tallet. Presidentvalget i april finner sted etter at senatet avsatte den siste lovlig valgte presidenten, den venstreorienterte tidligere katolske biskopen Fernando Lugo, i juni i fjor.
Presidentkandidaten Lino Oviedo, som var med på å styrte Paraguays diktator Alfredo Stroessner i 1989, har mistet livet i en helikopterulykke.